Mikkeller

Mikkeller er et dansk håndverksbryggeri. På RateBeers liste over verdens beste bryggerier i 2014 havnet bryggeriet på tredjeplass.Ratebeer (30. januar 2015): The Top Brewers In The World. RateBeer.

Bryggeriet ble grunnlagt av Mikkel Borg Bjergsø og Kristian Klarup Keller i 2006 og fra 2007 ble det drevet av Borg Bjergsø alene. Samme år ble det kåret til årets danske mikrobryggeri av Danske Ølentusiaster.PDF -Pressemelding fra Danske Ølentusiaster  - Lest 9. juli 2013 Denne tittelen vant de igjen i 2008.Årets Bryggeri 2008: Mikkeller  - Beer Ticker. Lest 9. juli. I 2012 kom bryggeriet på 16.-plass på rankingen over de beste bryggeriene i verden på rankingsiden RateBeer,Best Brewers In The World 2012 - RateBeer. Lest 9. juli 2013 etter å ha nådd en 13.-plass i 2010.Best Brewers In The World 2010 - RateBeer. Lest 9. juli 2013 I 2015 hadde de tre øl inne på den urangerte lista over verdens 100 best rangerte øl.The Top Beers in the World for the year 2015. RateBeer

Mikkeller er delvis et såkalt nomadebryggeri, det vil si at det ikke eier egne bryggerilokaler, men leier bryggeutstyr på andre bryggerier. Bryggeriet har brygget øl i blant annet Danmark, Norge, Belgia, Storbritannia og USA. I Norge har de brygget hos Nøgne ØMikkeller Beer Geek Breakfast - RateBeer. Lest 9. juli 2013 og Lervig Aktiebryggeri.Mikkeller brygger med Lervig    - Lervik Aktiebryggeri. Lest 9. juli 2013 I 2014 kjøpte Mikkeller opp det gamle bryggeriet til AleSmith Brewing i San Diego og har brygget øl der under bryggerinavnet «Mikkeller Brewing SD».Peter Rowe (16. april 2016): Now open: Mikkeller San Diego. Mikkel Bjorg Bergsø’s first brewery is 10,000 kilometers from home. The San Diego Union-Tribune I 2017 bygger de også et bryggeri og en restaurant på arenaen til New York Mets, Citi Field. Der vil de brygge under navnet «Mikkeller Brewing NYC».Mikkeller to Open Brewery and Restaurant Inside New York Mets’ Stadium. goodbeerhunting.com

Borg Bjergsøs tvillingbror, Jeppe Jarnit-Bjergsø, startet i 2010 bryggeriet Evil Twin Brewing. Konkurransen mellom de to brødrene har blant annet blitt beskrevet i en lengre artikkel i New York Times Magazine.Jonah Weiner (26. mars 2014): A Fight is Brewing. The New York TimesAlyson Krueger (21. mars 2018): The Beer Twins (One Evil) Take Their Feud to Queens. The New York Times

I 2024 kjøpte Carlsberg 20 % eierandel i selskapet. Eierandelen ble kjøpt fra Orkila som fra før av hadde medeierandel på 49 %.

 Bildegalleri 

Barer og restauranter

I 2010 åpnet «Mikkeller Bar» på Vesterbro i København. I mars 2013 ble Mikkellers andre ølbar, «Mikkeller & Friends», åpnet i Stefansgade på Nørrebro.WHAT’S ON    - Mikkeller. Lest 9. juli 2013 Siden har de åpnet barer og flaskebutikker i Aarhus, Bangkok, Barcelona, Berlin, București, Los Angeles, Oakland, Reykjavík, Seoul, San Francisco, Stockholm, Singapore, Taipei og Tokyo.Mikkeller Locations. mikkeller.dk 17. november 2018 åpner de puben «Henry & Sally's» i Oslo. På grunn av alkoholloven får ikke puben ha Mikkeller i navnet.Henry & Sally's. Oslo - Norway . mikkeller.dk

I København har Mikkeller også vært med på å starte smørrebrødrestauranten «Øl og brød»,Sandra Brovall (18. juli 2014): Mikkeller-restaurant parrer øl med højt belagt nynordisk smørrebrød. Politiken ramen-restauranten «Ramen To Bíiru»,Malene Jensen (27. november 2015): Hypet ramen-restaurant slår endelig dørene op. Politiken gastropuben «Warpigs», surølspuben «Koelschip», cocktailbaren «Mikropolis», frokoststedet «Hyggestund» og den mexicanske restauranten «La Neta».

I Bangkok driver Mikkeller restauranten Upstairs at Mikkeller, som har en Michelin-stjerne.

Mikkeller Beer Celebration
Siden 2012 har Mikkeller arrangert ølfestivalen «Copenhagen Beer Celebration» i København.COPENHAGEN BEER CELEBRATION 2013 – THE FACT SHEET . mikkeller.dk På festivalen har flere av USAs beste håndverksbryggerier deltatt, blant annet Three Floyds, Cigar City Brewing, Firestone Walker og Westbrook Brewing. Hele uken arrangeres «Mikkeller Beer Week» med arrangementer på Mikkellers forskjellige utesteder. I 2016 ble «Copenhagen Beer Celebration» også arrangert i Boston. I 2017 endret festivalen navn til «Mikkeller Beer Celebration».

I 2018 ble det på ølappen Untappd «sjekket inn» over  øl under todagersfestivalen i København.Top 10 Most Checked In Venues. Untappd

 Referanser 

 Eksterne lenker 



Kategori:Mikrobryggerier
Kategori:Danske bryggerier
Kategori:Selskaper etablert i 2006
Kategori:Bryggerier i København
Kategori:2006 i Danmark